CELEX: 32011R1253
Language: hu
Date: 2011-12-01 00:00:00
Title: A Bizottság 1253/2011/EU végrehajtási rendelete ( 2011. december 1. ) a harmadik országokból származó gabonafélék behozatalára vonatkozó uniós vámkontingensek megnyitásáról és kezeléséről szóló 2305/2003/EK, 969/2006/EK, 1067/2008/EK és 1064/2009/EK rendelet módosításáról

2.12.2011   
            
            
               HU
            
            
               Az Európai Unió Hivatalos Lapja
            
            
               L 319/47
            
         A BIZOTTSÁG 1253/2011/EU VÉGREHAJTÁSI RENDELETE
   (2011. december 1.)
   a harmadik országokból származó gabonafélék behozatalára vonatkozó uniós vámkontingensek megnyitásáról és kezeléséről szóló 2305/2003/EK, 969/2006/EK, 1067/2008/EK és 1064/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 144. cikke (1) bekezdésére,
   mivel:
   
               (1)
            
            
               A harmadik országokból származó árpa behozatalára vonatkozó közösségi vámkontingens megnyitásáról és kezeléséről szóló, 2003. december 29-i 2305/2003/EK bizottsági rendelet (2) 1. cikke 306 215 tonnára szóló éves behozatali vámkontingenst nyitott meg a 1003 00 KN-kód alá tartozó árpa tekintetében.
            
         
               (2)
            
            
               A harmadik országokból származó kukorica behozatalára vonatkozó közösségi vámkontingens megnyitásáról és kezeléséről szóló, 2006. június 29-i 969/2006/EK bizottsági rendelet (3) 1. cikke 242 074 tonnára szóló éves behozatali vámkontingenst nyitott meg a 1005 10 90 és a 1005 90 00 KN-kód alá tartozó kukorica tekintetében.
            
         
               (3)
            
            
               A harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről szóló, 2008. október 30-i 1067/2008/EK bizottsági rendelet (4) 2. cikke 2 989 240 tonnára szóló éves vámkontingenst nyitott meg a 1001 90 99 KN-kód alá tartozó, a kiválótól eltérő minőségű közönséges búza tekintetében.
            
         
               (4)
            
            
               A harmadik országokból érkező sörárpa behozatalára vonatkozó közösségi vámkontingens megnyitásáról és kezeléséről szóló, 2009. november 4-i 1064/2009/EK bizottsági rendelet (5) 1. cikke 50 000 tonnára szóló éves behozatali vámkontingenst nyitott meg a 1003 00 KN-kód alá tartozó, bükkfa felhasználásával készült tartályokban érlelt sör előállítására szánt sörárpa tekintetében.
            
         
               (5)
            
            
               A 2011/769/EU tanácsi határozattal (6) jóváhagyott, az Európai Unió és az Argentin Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan levélváltás formájában létrejött megállapodás (7) (a továbbiakban: megállapodás) előírja, hogy az uniós vámkontingens kiegészül a (közepes és gyenge minőségű) közönséges búza tekintetében 122 790 tonnával, az árpa tekintetében 890 tonnával, a sörárpa tekintetében 890 tonnával, illetve a kukorica tekintetében 35 914 tonnával.
            
         
               (6)
            
            
               A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2011. szeptember 27-i 1006/2011/EU bizottsági végrehajtási rendelet (8) előírja, hogy a gabonafélékre vonatkozó KN-kódok 2012. január 1-jei hatállyal módosulnak.
            
         
               (7)
            
            
               Ezért a 2305/2003/EK, a 969/2006/EK, az 1067/2008/EK és az 1064/2009/EK rendeletet ennek megfelelően módosítani kell.
            
         
               (8)
            
            
               A kontingensek hatékony igazgatása céljából indokolt előírni, hogy e rendelet 2012. január 1-jétől alkalmazandó.
            
         
               (9)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 2305/2003/EK rendelet 1. cikkének (1) bekezdése helyébe a következő szöveg lép:
   
      „(1)   A 1003 KN-kód alá tartozó árpa tekintetében 307 105 tonnára szóló behozatali vámkontingens kerül megnyitásra (tételszám: 09.4126).”
   
   2. cikk
   A 969/2006/EK rendelet a következőképpen módosul:
   
               1.
            
            
               Az 1. cikk (1) bekezdésének helyébe a következő szöveg lép:
               „(1)   A 1005 10 90 és a 1005 90 00 KN-kód alá tartozó kukorica tekintetében 277 988 tonnára szóló behozatali vámkontingens kerül megnyitásra (tételszám: 09.4131).”
            
         
               2.
            
            
               A 2. cikk (1) bekezdésének helyébe a következő szöveg lép:
               „(1)   A kontingens két, egyenként 138 994 tonnás mennyiségre szóló féléves alidőszakra oszlik a következők szerint:
               
                           a)
                        
                        
                           1. alidőszak: január 1-jétől június 30-ig;
                        
                     
                           b)
                        
                        
                           2. alidőszak: július 1-jétől december 31-ig.”
                        
                     
         3. cikk
   Az 1067/2008/EK rendelet a következőképpen módosul:
   
               1.
            
            
               Az 1. cikk első bekezdésének helyébe a következő szöveg lép:
               „Az 1234/2007/EK rendelet 135. cikkétől és 136. cikkének (1) bekezdésétől eltérően a 1001 99 00 KN-kód alá tartozó, a 642/2010/EU bizottsági rendelet (9) II. mellékletében meghatározottak szerint a kiválótól eltérő minőségű közönséges búza behozatali vámját az e rendelettel megnyitott kontingens keretén belül kell rögzíteni.
            
         
               2.
            
            
               A 2. cikk (1) bekezdésének helyébe a következő szöveg lép:
               „(1)   A 1001 99 00 KN-kód alá tartozó, a kiválótól eltérő minőségű közönséges búza tekintetében 3 112 030 tonnára szóló behozatali vámkontingens kerül megnyitásra minden év január 1-jétől.”
            
         
               3.
            
            
               A 3. cikk (1) bekezdésének helyébe a következő szöveg lép:
               „(1)   A teljes behozatali vámkontingens négy alkontingensre oszlik:
               
                           —
                        
                        
                           I. alkontingens (tételszám: 09.4123): 572 000 tonna az Amerikai Egyesült Államok tekintetében,
                        
                     
                           —
                        
                        
                           II. alkontingens: (tételszám: 09.4124): 38 853 tonna Kanada tekintetében,
                        
                     
                           —
                        
                        
                           III. alkontingens (tételszám: 09.4125): 2 378 387 tonna egyéb harmadik országok tekintetében,
                        
                     
                           —
                        
                        
                           IV. alkontingens (tételszám: 09.4133): 122 790 tonna minden harmadik ország tekintetében.”
                        
                     
         
               4.
            
            
               A 4. cikk (2) bekezdése első francia bekezdésének helyébe a következő szöveg lép:
               
                           „—
                        
                        
                           az I., II. és IV. alkontingens esetében az érintett alkontingensre vonatkozóan egész évre megnyitott kontingens teljes mennyiségét,”.
                        
                     
         4. cikk
   Az 1064/2009/EK rendelet 1. cikkének (1) bekezdése helyébe a következő szöveg lép:
   
      „(1)   Ezzel a rendelettel a 1003 KN-kód alá tartozó, bükkfa felhasználásával készült tartályokban érlelt sör előállítására szánt sörárpa tekintetében 50 890 tonnára szóló behozatali vámkontingens kerül megnyitásra. A szóban forgó kontingens tételszáma 09.0076.”
   
   5. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 342., 2003.12.30., 7. o.
   
      (3)  HL L 176., 2006.6.30., 44. o.
   
      (4)  HL L 290., 2008.10.31., 3. o.
   
      (5)  HL L 291., 2009.11.7., 14. o.
   
      (6)  HL L 317., 2011.11.30., 11. o.
   
      (7)  HL L 317., 2011.11.30., 10. o.
   
      (8)  HL L 282., 2011.10.28., 1. o.
   
      (9)  HL L 187., 2010.7.21., 5. o.”